Official Journal L 172 , 08/07/1999 P. 0040 - 0041



KOMISJONI DIREKTIIV 1999/65/EÜ, 24. juuni 1999, millega muudetakse nõukogu direktiive 86/362/EMÜ ja 90/642/EMÜ vastavalt teraviljas ja teatavates taimset päritolu saadustes, sealhulgas puu- ja köögiviljas sisalduvate ning nende pinnal esinevate pestitsiidide jääkide piirnormide kehtestamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja nende pinnal esinevate pestitsiidide jääkide piirnormide kehtestamise kohta,1 viimati muudetud komisjoni direktiiviga 98/82/EÜ,2 eriti selle artikli 7 lõike 4 punkti a, võttes arvesse nõukogu 27. novembri 1990. aasta direktiivi 90/642/EMÜ teatavates taimset päritolu saadustes, sealhulgas puu- ja köögiviljas sisalduvate ja nende pinnal esinevate pestitsiidide jääkide lubatud piirnormide kehtestamise kohta,3 viimati muudetud direktiiviga 98/82/EÜ, eriti selle artikli 4 lõike 4 punkti a, ning arvestades, et: 1) direktiivi 86/362/EMÜ artikli 7 lõike 2 punkti a ja direktiivi 90/642/EMÜ artikli 4 lõike 2 punkti a kohaselt kohustuvad liikmesriigid esitama komisjonile iga aasta 30. juuniks puu-, köögi- ja teraviljas ning nende pinnal esinevate pestitsiidide jääkide osas järgmiseks aastaks kavandatavad siseriiklikud järelevalveprogrammid; liikmesriikide poolt eelnevate iga-aastaste järelevalveprogrammide kavandamise, kehtestamise, teostamise, hindamise ja vastava aruandluse käigus omandatud kogemused näitavad, et nimetatud tähtaeg on ebapraktiline ning ei jäta piisavalt aega eelmise aasta tulemuste arvessevõtmiseks järgmise aasta programmide kavandamisel; kolme kuu pikkune lisaaeg loetakse olevat piisav eelnevate tulemuste adekvaatseks hindamiseks ja tulevaste siseriiklike järelevalveprogrammide kavandamiseks; 2) direktiivi 86/362/EMÜ artikli 7 lõike 2 punkti b ja direktiivi 90/642/EMÜ artikli 4 lõike 2 punkti b kohaselt kohustub komisjon esitama iga aasta 30. septembriks alalisele taimetervise komiteele soovituse eelnõu, millega nähakse ette ühenduse koordineeritud järelevalveprogramm, milles täpsustatakse järelevalveprogrammi raames võetavad konkreetsed proovid; kõnealuse soovituse eelnõu sisu sõltub liikmesriikide poolt edastatavast teabest vastavate kavandatavate järelevalveprogrammide kohta; kolme kuu pikkune lisaaeg liikmesriikide poolt komisjonile siseriiklike plaanide esitamisel tooks kaasa kolmekuulise viivituse komisjonipoolse soovituse eelnõu esitamisel alalisele taimetervise komiteele; 3) praktikas kavandavad komisjon ja liikmesriigid ühenduse koordineeritud järelevalveprogramme mitmeks aastaks; 4) käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 86/362/EMÜ artiklis 7: - asendatakse lõike 2 punktis a kuupäev "30. juuni" kuupäevaga "30. september", - asendatakse lõike 2 punktis b ja lõikes 3 kuupäev "30. september" kuupäevaga "31. detsember". Artikkel 2 Direktiivi 90/642/EMÜ artiklis 4: - asendatakse lõike 2 punktis a kuupäev "30. juuni" kuupäevaga "30. september", - asendatakse lõike 2 punktis b ja lõikes 3 kuupäev "30. september" kuupäevaga "31. detsember". Artikkel 3 1. Käesolev direktiiv jõustub selle avaldamise kuupäeval. 2. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid 31. detsembriks 1999. Liikmesriigid teatavad sellest viivitamata komisjonile. 3. Liikmesriigid kohaldavad neid meetmeid alates 1. jaanuarist 2000. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 4 Käesolev direktiiv on adresseeritud liikmesriikidele. Brüssel, 24. juuni 1999 Komisjoni nimel komisjoni liige Franz FISCHLER 1 EÜT L 221, 7.8.1986, lk 37. 2 EÜT L 290, 29.10.1998, lk 25. 3 EÜT L 350, 14.12.1990, lk 71.